钦定古今图书集成/明伦汇编/交谊典/第022卷 > 王符潜夫论 > 《交际》
## 钦定古今图书集成/明伦汇编/交谊典/第022卷 > 王符潜夫论 > 《交际》

“势有常趣，理有固然。富贵则人争附之，此势之常趣
也；贫贱则人争去之，此理之固然也。夫与富贵交，上
有称誉之用，下有货财之益；与贫贱交，大有赈贷之
费，小有假借之损。是故富贵虽新，其势日亲；贫贱虽
旧，其势日隙。”昔魏其之客，流于武安；长平之吏，移于
冠军、廉颇、翟公，载盈载虚。夫以四君之贤，客犹若此，
况乎“生贫贱者哉。”